заявителят предоставя допълнителна информация и документация. Сроковете за нейното предоставяне трябва да са адекватни, съобразени с трудността на осигуряване на изискваната информация и съгласувани със заявителя при поискване.
 4. Сертифициращият орган проверява изпълнението на изискванията по приложение II. За тази цел, той може да извършва посещения на място на структурата, която отговаря за поддръжката.
 5. Сертифициращият орган се произнася положително или отрицателно по отношение на сертифицирането на СОП до 4 месеца след получаването на цялата информация и документация.
 6. Сертифициращият орган обосновава решенията си. Той съобщава решението си на структурата, която отговаря за поддръжката, и посочва процедурата за обжалване, срока за обжалване и координатите за връзка на апелативния орган.
 7. Решението да се издаде сертификат на СОП се съобщава чрез съответния формуляр в приложение IV.
 8. Сертификатът на СОП е валиден най-много 5 години. Сертифицираната структура, която отговаря за поддръжката, уведомява незабавно сертифициращия орган за всички промени с евентуално отражение върху валидността на нейния сертификат.
 Член 8
 Изпълнение на изискванията от страна на структурите, които отговорят за поддръжката
 1. Сертифициращият орган извършва дейности по надзор на структурата, която отговаря за поддръжката, и проверява дали тя продължава да изпълнява изискванията по приложение II. Той провежда посещения на място най-малко веднъж на всеки 12 месеца. Подборът на дейностите по надзор и на обектите, които следва да бъдат посетени, се извършва с оглед на осигуряването на цялостно постоянно изпълнение на изискванията и е балансиран географски и функционално. Той взема предвид предишни дейности по надзор на структурата, която отговаря за поддръжката и която е обект на надзора.
 2. Когато сертифициращият орган установи, че структурата, която отговаря за поддръжката, вече не отговаря на изискванията, въз основа на които е издаден сертификата на СОП, той може да предприеме едно от следните действия:
 —
 да договори план за корекции заедно със структурата, която отговаря за поддръжката,
 —
 да реши да ограничи обхвата на сертификата на СОП,
 —
 временно да оттегли или да отнеме сертификата, в зависимост от степента на несъответствие.-
 3. Когато структурата, която отговаря за поддръжката, не спазва плана за корекции или продължава да не изпълнява изискванията по приложение II, сертифициращият орган решава да ограничи обхвата на сертификата на СОП или да го отнеме, в зависимост от степента на несъответствие.
 4. В случай на отнемане на сертификат на СОП, структурата, която отговаря за националния или европейския регистър на возилата, осигурява прекратяването на регистрацията на засегнатите от отнемането возила, докато не бъде регистрирана нова структура, която отговаря за поддръжката, за съответните возила.
 5. Всяка структура, която отговаря за поддръжката, представя годишен доклад за дейността си на своя сертифициращ орган и при поискване го предоставя на националния орган по безопасността и на Агенцията. Изискванията за този доклад са посочени в приложение V.
 Член 9
 Възлагане на функции по поддръжката на външни подизпълнители
 1. Една или повече от функциите, посочени в член 14, параграф 3, букви б)—г) от Директива (ЕС) 2016/798, или части от тях могат да бъдат възлагани на външни подизпълнители, а сертифициращият орган се уведомява за това.
 2. Структурата, която отговаря за поддръжката, доказва пред сертифициращия орган